අමානුෂික ලෙස පහර දී බොරු නඩු දාලා කොස්තාපල්ට ලක්ෂයක් වන්දි ගෙවන්න අයිපීට නියෝග
වාහන මිලදී ගැනීමකට අදාළ සිද්ධියක් සම්බන්ධයෙන් ප්රකාශයක් ලබාගැනීමට අවශ්ය බව දන්වා කඳවුරු පොලිස් කොස්තාපල්වරයකුට අමානුෂික ලෙස පහරදී අත්අඩංගුවට ගෙන අභූත චෝදනා නඟමින් නඩු පැවරූ එවකට ඇඹිලිපිටිය පොලිසියේ මූලස්ථාන පොලිස් පරීක්ෂකවරයා සම්බන්ධයෙන් විධිමත් විමර්ශනයක් සිදුකරන ලෙස හා එම නිලධාරියාට එරෙහිව කෲර වධහිංසා වැළැක්වීමේ පනත යටතේ නඩු පවරන ලෙසට ශ්රේෂ්ඨාධිකරණය පෙරේදා 22දා පොලිස්පතිවරයාට හා නීතිපතිවරයාට නියෝග කළේය මූලස්ථාන පොලිස් පරීක්ෂකවරයා ඇතුළු වගඋත්තර කරුවන්ගේ එකී අමානුෂික ක්රියාදාමය මගින් පෙත්සම්කාර පොලිස් කොස්තාපල් ප්රියන්ත ගමගේ මහතාගේ මූලික අයිතිවාසිකම් උල්ලංඝනය වී ඇති අබවට නිගමනය කළ ශ්රේෂ්ඨාධිකරණය පෙත්සම්කරුට රුපියල් ලක්ෂයක වන්දි මුදලක් ගෙවන ලෙසටද පොලිස් පරීක්ෂක එස්ආර් ඩයස් නමැති නිලධාරියාට නියෝග කළේය එකී වන්දි මුදල මාසයක කාලයක් ඇතුළත පුද්ගලික මුදලින් ගෙවිය යුතු බවටද නියම කළ ශ්රේෂ්ඨාධිකරණය පෙත්සම්කරු වෙනුවෙන් නඩු කටයුත්තට පෙනී සිටි නීති ආධාර කොමිෂන් සභාවටද රුපියල් 50000ක නඩු ගාස්තුවක් ගෙවන ලෙසටද එම පෙත්සමේ පළමුවන වගඋත්තරකාර පොලිස් පරීක්ෂකවරයාට වැඩිදුරටත් නියෝග කළේය එවකට කුට්ටිගල පොලිස් ස්ථානයට අනුයුක්තව සේවය කළ පෙත්සම්කාර පොලිස් කොස්තාපල්වරයා 20150726 වැනිදා ඇඹිලිපිටිය පොලිසියට පැමිණි අවස්ථාවේදී පළමුවන වගඋත්තරකාර මූලස්ථාන පොලිස් පරීක්ෂකවරයා පොලිස් කොස්තාපල්වරයාගේ මුහුණට හා හිසට පහරදී සිරමැදිරිය විවෘත කොට එය තුළට විසිවන පරිදි පාදයෙන් පහරදී ඇති බවත් ඔහුගේ දතක කොටසක් කැඩී තොල් යට පුපුරා ලේ ගලනතුරු පහරකා සිටි ඔහු පසුදා වනතුරුම රෝහල් ගතකිරීමට හෝ පියවර ගෙන නොමැති බවත් එකී තීන්දුව මගින් පෙන්වා දී තිබිණි පසුදින එනම් 27 වැනිදා පෙත්සම්කාර කොස්තාපල්වරයා රෝහල් ගතකළ පසුව ඔහු පරීක්ෂා කළ අධිකරණ වෛද්යවරයා තම අධිකරණයට ඉදිරිපත් කළ වෛද්ය වාර්තා හා සෙසු වෛද්ය වාර්තා අධ්යයනය කළ තම අධිකරණයට පෙත්සම්කරුට සිදුවී ඇති අමානුෂික පහරදීම් පිළිබඳව මනාව අවබෝධයක් ලැබුණ බවත් වගඋත්තරකරුවන් අධිකරණයට ඉදිරිපත් කළ බී වාර්තාවක් අනුව 29 වැනිදා රෝහලට පැමිණි ඇඹිලිපිටිය මහෙස්ත්රාත්වරයා ඔහු රක්ෂිත බන්ධනාගාරගත කිරීමට නියම කොට ඇති බවත් එම තීන්දුව මගින් පෙන්වා දී තිබිණි පොලිස්පතිවරයා ජ්යෙෂ්ඨ නියෝජ්ය පොලිස්පතිවරුන් ඇතුළු ජ්යෙෂ්ඨ පොලිස් නිලධාරීන්ගේ පමණක් නොව පොලිසිය භාර අමාත්යවරයාගේ හා එම අමාත්යාංශයේ ලේකම්වරයාගේ හා ජාතික පොලිස් කොමිෂන් සභාවේද වගකීම වනුයේ පොලිසිය විසින්ම රටේ පොදු ජනතාවට පමණක් නොව කනිෂ්ඨ පොලිස් නිලධාරීන්ටද සිදුකරන එවැනි අමානුෂික වධහිංසා කිරීම් ඇතුළු නීති විරෝධී ක්රියා මැඩ පැවැත්වීමට අවශ්ය මාර්ගෝපදේශ සකස් කොට ඒවා ක්රියාත්මක වන්නේද යැයි දැඩිව සොයාබැලිය යුතු යැයිද විජිත් කේ මලල්ගොඩ යසන්ත කෝදාගොඩ හා මහින්ද සමයවර්ධන යන ත්රිපුද්ගල විනිසුරු මඬුල්ල එම තීන්දුව මගින් පෙන්වා දී තිබිණි පළමුවන වගඋත්තරකාර පොලිස් පරීක්ෂකවරයාට අමතරව එම පෙත්සමේ දෙවන වගඋත්තරකරු ලෙස නම් කොට තිබූ එවකට එම පොලිස් ස්ථානයේ සුළු පැමිණිලි අංශයේ ස්ථානාධිපතිවරයා ලෙස සේවය කළ උප පොලිස් පරීක්ෂක රණසිංහ නමැත්තාට එරෙහිවද සුදුසු විනය පියවර ගන්නා ලෙසටද පොලිස්පතිවරයා ඇතුළු පොලිස් දෙපාර්තමේන්තුව භාර ජ්යෙෂ්ඨ නිලධාරීන්ට හා ජාතික පොලිස් කොමිෂන් සභාවට ද විනිසුරු මඬුල්ල නියෝග කළහ එම නඩුවේ තුන හතර හා පස්වන වගඋත්තරකරුවන් වන පොලිස්පතිවරයා ජාතික පොලිස් කොමිෂන් සභාව හා නීතිපතිවරයා වෙනුවෙන් පෙනී සිටි රජයේ අධිනීතිඥවරයා තම අධිකරණයට මෝසන් පත්රයක් ඉදිරිපත් කරමින් 20220616 වැනිදා ඉදිරිපත් කළ කරුණු සම්බන්ධයෙන් මාසයක් ඇතුළත තම අධිකරණයට වාර්තාවක් ඉදිරිපත් කළ යුතු බවටද නීතිපතිවරයාට නියෝග කළහ නීතිඥ තමාරාසි වික්රමනායක මෙනවියගේ උපදෙස් පරිදි නීතිඥ හරිනි ජයවර්ධන මෙනවිය සමග ජ්යෙෂ්ඨ නීතිඥ පුලස්ති රූපසිංහ මහතා නීති ආධාර කොමිෂන් සභාව නියෝජනය කරමින් පෙත්සම්කරු වෙනුවෙන් පෙනී සිටි අතර රජයේ අධිනීතිඥ චතුරංගි මහවෙදගේ මෙනවිය නීතිපතිවරයා වෙනුවෙන් පෙනී සිටියාය පළමු හා දෙවන වගඋත්තරකාර පොලිස් නිලධාරීන් දෙදෙනා වෙනුවෙන් නීතිඥ ගයත්රි කෝදාගොඩ මෙනවිය සමග චූල බණ්ඩාර මහතා පෙනී සිටියේය ඒජේඒ අබේනායක